Kioto universitetas
Kioto universitetas (jap. 京都大学 = Kyōto daigaku, sutrumpintai Kyōdai (京大)) – Japonijos prestižinis nacionalinis universitetas, įsikūręs Kiote, Honšiu saloje. Tai antrasis seniausias universitetas, anksčiau vienas iš Japonijos imperatoriškųjų universitetų, įkurtas 1897 m. (po Tokijo universiteto). Tai mokslo įstaiga, turinti tris universitetinius miestelius, jame mokosi apie 22 tūkst. studentų.